Ċ/ZOĊ F'għeluq il-50 sena mill-mewt tiegħu Carmelo Brincat twieled f'Birkirkara fil- 21 ta' Novembru 1896. Carmelo beda jitgħallem il-mużika mal-Banda Duke of Connaughts Own taħt is-Surmastrijiet Francesco Xuereb u Vincenzo Costa. Ta' tmintax-il sena kien diġà solista bl- ewfonju mal-Baned Kings Own u La Vallette tal-Belt Valletta kif ukoll mal- Banda tal-Kings Own Malta Regiment. Carmelo tgħallem l-armonija għand il- magħruf Surmast Ġużeppi Abdilla. Fl-24 ta' Lulju 1917 Carmelo żżewweġ lil Carmela nċe Galea u kellhom tlettax-il wild. Meta emigra lejn l-Amerika, Mro Carmelo Brincat kien jaħdem mad-ditta Ford Motors u kien idoqq mal-banda ta' din il-kumpanija. Lura Malta fl-1921 daħal fil-korp tal-Pulizija bħala bandist mal-banda tal-Korp fejn serva għal 35 sena. Fit-3 ta' Frar 1939, wara tmintax- l il sena fil-Korp tal-Pulizija, ġie maħtur Surmast Direttur tal-Banda tal-istess Korp b'rank ta' Surmast Maġġur, u li huwa dam imexxi għal aktar minn sbatax-il sena. Barra minn marċi funebri u marċi brijużi, Mro Brincat huwa l-kompożitur ta' erba' sinfoniji kbar Armistice Dav, 11 November 1918, The Siege of Malta, u Preludio Sinfonico. Brincat kiteb ukoll żewġ intermezzi, Return of Peace u Intermezzo con Romanza, kif ukoll l-kompożizzjoni Meditation. F'konkors internazzjonali tal-mużika li sar f'Salerno, l-Italja fl-1924, is-sinfoniji mill-pinna ta' Mro Brincat Armistice Dav u Intermezzo con Romanza rebħu żewġ premjijiet, il-Gran Diploma dOnore u żewġ slaleb tad-deheb. L-isem tal-kompożitur kien imxandar con lode u l-Association de Compositeurs et Editeurs ta' Pariġi awguratlu għall-kwalità tal- kompożizzjonijiet tiegħu. Fl-1927, Mro Brincat ikkompona Innu Popolari għall-Kungress Ewkaristiku f'Kartaġni, it-Tuneżija. F'Settembru tal-1956 is-sinfonija The Siege of Malta ġiet imxandra erba' darbiet wara xulxin f'ġimgħa waħda fil-programm mxandar mill-BBC 'Tribute to Malta'. Brincat ikkompona wkoll Innu lil San Pawl fuq versi ta' Dun Frans Camilleri, b'sopran u b'baritonu. Kiteb ukoll Innu lil San Filep ta' Aġira għal sopran, tenur, kor u banda, fuq versi ta' Philip Chircop għal Banda 12th Mav ta' Ħaż-Żebbuġ. Fis-sena 1956 Mro Carmel Brincat ġie magħżul sabiex imexxi lill-Banda Duke of Connaught's Own. Ma' din il-banda Mro Brincat mexxa diversi kunċerti u kkompona diversi marċi, flimkien mal-Innu tal-Banda li kkompona fl-okkażjoni tal-mitt anniversarju ta' din is-soċjetà fl-1965 fuq kliem tas-Sur George Portelli, liema innu għadu jindaqq sal-lum. Mro Carmelo Brincat dam Surmast Direttur tal-Banda Duke of Connaught's Own sakemm miet fit-3 ta' Jannar 1968. Mro Brincat ġie midfun fil-kannierja tal-Kolleġġjata Bażilika ta' Santa Liena. Is-Surmast Brincat kellu Il-il tifel u tifla li minnhom kien hemm diversi li jdoqqu xi strument, imma l-aktar li kompla miexi fuq il-passi ta' missieru kien Emmanuel li eventwalment kien is-suċċessur tiegħu bħala Surmast Direttur tal- Banda Duke of Connaught's Own. (meħud mill-Ktieb '150 Sena Banda — Patrimonju Karkariż, Trawwim Mużikali, Kult Elenjan) 10, Misraħ is-7 ta' Ġunju 1919 Ħamrun ĦMR 2151- Malta (Near woman 2000) Call us 21 2448651, 7904 7220